ผ่าตัดซีส์ที่รังไข่มาได้4เดือน2วันแล้วคะ อยากทราบว่าตอนนี้สามารถออกกำลังกายเล่นฮูลาฮูปได้รึยังคะ ถ้าเล่นแล้วแผลด้านในจะเป็นอะไรไหมคะ ขอบคะ
สวัสดีค่ะ หลังการผ่าตัดซีสต์ที่รังไข่ แผลของของชั้นผิวหนังและเนื้อเยื่อใต้ผิวหนัง จะสมานตัวและหายภายใน 5-10 วัน ส่วนกล้ามเนื้อผนังหน้าท้องที่อยู่ลึกลงไปจากผิวหนัง จะใช้เวลาในการสมานตัวนานประมาณ 4-6 สัปดาห์ดังนั้น หากผ่าตัดมาได้ หากได้ผ่าตัดมานาน 4 เดือนแล้ว บาดแผลทั้งภายนอกและภายในช่องท้อง ย่อมสมานกันสนิทดีแล้ว ดังนั้นสามารถที่ทำงานต่างๆได้ตามปกติ รวมถึงการออกกำลังกายทั่วๆไปได้ เช่น การวิ่ง ว่ายน้ำ แอโรบิก ปั่นจักรยาน รวมถึงเล่นฮูลาฮูป ดังที่ต้องการทำได้ค่ะอย่างไรก็ตาม หากเป็นแผลผ่าตัดเปิดหน้าท้อง มีโอกาสที่จะเกิดไส้เลื่อน คือส่วนของลำไส้เคลื่อนที่ออกจากช่องท้องและเคลื่อนทะลุผ่านกล้ามเนื้อและเนื้อเยื่อของผนังหน้าท้องภายในตรงบริเวณแผลผ่าตัดได้ ซึ่งจะทำให้เห็นผนังหน้าท้องโป่งพองออกมาเป็นก้อน และมีอาการปวดท้องได้ ดังนั้น แนะนำไม่ควรออกกำลังกายที่เพิ่มความดันในช่องท้องมากไป เช่น กีฬายกน้ำหนัก ทุ่มน้ำหนัก หรือการยกของที่หนักมากเป็นประจำต่อเนื่องค่ะ